paragraph_text: Projekt je nastao kada je predsjednik izdavačke kuće Atlantic Recordsa Ahmet Ertegün, želio objaviti album svojih omiljenih skladbi iz 1950-ih godina. Ertegün je izabrao Planta kao izvođača jer ga je vidio kako sa svojim sastavom the Honeydrippers izvodi klasične skladbe pedesetih godina. Sastav je uključivao gitaristu Nilea Rodgersa i osnivače skupine Yardbirds, gitariste Jeffa Becka i Jimmya Pagea, koji je zajedno s Plantom svirao u Led Zeppelinu.